**8-mavzu: Ommaviy maʼmuriyat faoliyatida qonuniylik**

**GLOSSARIY**

**Jamoatchilik nazorati subyektlari**

Oʻzbekiston Respublikasi fuqarolari, fuqarolarning oʻzini oʻzi boshqarish organlari, shuningdek qonun hujjatlarida belgilangan tartibda roʻyxatga olingan nodavlat notijorat tashkilotlari, ommaviy axborot vositalari jamoatchilik nazorati subyektlaridir.

Jamoatchilik nazorati jamoatchilik kengashlari, komissiyalari va boshqa jamoatchilik tashkiliy tuzilmalari tomonidan ham qonun hujjatlariga muvofiq amalga oshirilishi mumkin.

**Jamoatchilik nazoratining obyekti**

Davlat organlarining va ular mansabdor shaxslarining:

qabul qilinayotgan normativ-huquqiy hujjatlarda, qarorlarda, shuningdek rivojlanish davlat, tarmoq va hududiy dasturlarida jamoatchilik manfaatlarini, jamoatchilik fikrini hisobga olishga;

fuqarolarning, yuridik shaxslarning huquqlari va qonuniy manfaatlarini, jamiyat manfaatlarini himoya qilish sohasidagi qonun hujjatlari talablarining ijro etilishini taʼminlashga;

oʻz zimmasiga yuklatilgan, ijtimoiy va jamoatchilik manfaatlariga daxldor boʻlgan vazifalar va funksiyalarni bajarishga;

davlat xizmatlarini koʻrsatishga;

ijtimoiy sheriklik doirasida amalga oshiriladigan bitimlar, shartnomalar, loyihalar va dasturlarni bajarishga doir faoliyati jamoatchilik nazoratining obyektidir.

**Jamoatchilik nazoratining shakllari**

Jamoatchilik nazoratining shakllari quyidagilardan iborat:

davlat organlariga murojaatlar va soʻrovlar;

davlat organlarining ochiq hayʼat majlislarida ishtirok etish;

jamoatchilik muhokamasi;

jamoatchilik eshituvi;

jamoatchilik monitoringi;

jamoatchilik ekspertizasi;

jamoatchilik fikrini oʻrganish;

fuqarolarning oʻzini oʻzi boshqarish organlari tomonidan davlat organlari mansabdor shaxslarining hisobotlari va axborotini eshitish.

Jamoatchilik nazorati qonun hujjatlariga muvofiq boshqa shakllarda ham amalga oshirilishi mumkin.

**8-mavzu: Ommaviy maʼmuriyat faoliyatida qonuniylik**

**Reja:**

1. Ommaviy maʼmuriyat faoliyati yuzasidan suddan tashqari kontrol kilishning ahamiyati va koʻrinishlari
2. Parlament nazorati
3. Maʼmuriy kontrol
4. Jamoatchilik nazorati
5. Ombudsman.
6. Hisob palatasi
7. Prokuror nazorati

**Oʻzbekiston Respublikasining “Parlament nazorati toʻgʻrisida”gi Qonuniga koʻra (11.04.2016-yildagi OʻRQ-403-son)**

Parlament nazorati shakllari quyidagilardan iborat:

* Davlat byudjeti ijrosining borishini koʻrib chiqish;
* Oʻzbekiston Respublikasi Vazirlar Mahkamasining mamlakat ijtimoiy-iqtisodiy hayotining eng muhim masalalari yuzasidan har yilgi maʼruzasini koʻrib chiqish;
* Vazirlar Mahkamasining Oʻzbekiston Respublikasi Prezidentining Oʻzbekiston Respublikasi Oliy Majlisiga Murojaatnomasidan kelib chiqadigan, tegishli yilga moʻljallangan davlat dasturi bajarilishining borishi toʻgʻrisidagi hisobotini koʻrib chiqish;
* Oʻzbekiston Respublikasi Bosh vazirining mamlakat ijtimoiy-iqtisodiy rivojlanishining ayrim dolzarb masalalari yuzasidan hisobotini eshitish;
* Qonunchilik palatasi, Senat majlislarida hukumat aʼzolarining, davlat organlari, xoʻjalik boshqaruvi organlari rahbarlarining oʻz faoliyatiga doir masalalar yuzasidan axborotini eshitish;
* Qonunchilik palatasi majlislarida hukumat aʼzolarining Qonunchilik palatasi deputatlari savollariga javoblarini eshitish;
* Senat majlislarida viloyatlar, tumanlar, shaharlar hokimlarining tegishli hududni rivojlantirish masalalari yuzasidan hisobotlarini eshitish;
* Oʻzbekiston Respublikasi Hisob palatasining hisobotini eshitish;
* Oʻzbekiston Respublikasi Bosh prokurorining hisobotini eshitish;
* Oʻzbekiston Respublikasi Markaziy banki boshqaruvi raisining hisobotini eshitish;
* parlament soʻrovi;
* Qonunchilik palatasi deputatining, Senat aʼzosining soʻrovi;
* Qonunchilik palatasi, Senat qoʻmitalari tomonidan davlat organlari, xoʻjalik boshqaruvi organlari rahbarlarining axborotini eshitish;
* qonun hujjatlarining ijrosi holatini, huquqni qoʻllash amaliyotini Qonunchilik palatasining, Senatning qoʻmitalari tomonidan oʻrganish va qonunosti hujjatlarining qabul qilinishi yuzasidan ular tomonidan monitoringni amalga oshirish;
* parlament tekshiruvi.
* Parlament nazorati qonunga muvofiq boshqa shakllarda ham amalga oshirilishi mumkin.

**Oʻzbekiston Respublikasining “Jamoatchilik nazorati toʻgʻrisida”gi  
Qonuni (12.04.2018-yildagi OʻRQ-474-son)ga koʻra**

**Jamoatchilik nazorati subyektlari**

Oʻzbekiston Respublikasi fuqarolari, fuqarolarning oʻzini oʻzi boshqarish organlari, shuningdek qonun hujjatlarida belgilangan tartibda roʻyxatga olingan nodavlat notijorat tashkilotlari, ommaviy axborot vositalari jamoatchilik nazorati subyektlaridir.

Jamoatchilik nazorati jamoatchilik kengashlari, komissiyalari va boshqa jamoatchilik tashkiliy tuzilmalari tomonidan ham qonun hujjatlariga muvofiq amalga oshirilishi mumkin.

**Jamoatchilik nazoratining obyekti**

Davlat organlarining va ular mansabdor shaxslarining:

qabul qilinayotgan normativ-huquqiy hujjatlarda, qarorlarda, shuningdek rivojlanish davlat, tarmoq va hududiy dasturlarida jamoatchilik manfaatlarini, jamoatchilik fikrini hisobga olishga;

fuqarolarning, yuridik shaxslarning huquqlari va qonuniy manfaatlarini, jamiyat manfaatlarini himoya qilish sohasidagi qonun hujjatlari talablarining ijro etilishini taʼminlashga;

oʻz zimmasiga yuklatilgan, ijtimoiy va jamoatchilik manfaatlariga daxldor boʻlgan vazifalar va funksiyalarni bajarishga;

davlat xizmatlarini koʻrsatishga;

ijtimoiy sheriklik doirasida amalga oshiriladigan bitimlar, shartnomalar, loyihalar va dasturlarni bajarishga doir faoliyati jamoatchilik nazoratining obyektidir.

**Jamoatchilik nazoratining shakllari**

Jamoatchilik nazoratining shakllari quyidagilardan iborat:

davlat organlariga murojaatlar va soʻrovlar;

davlat organlarining ochiq hayʼat majlislarida ishtirok etish;

jamoatchilik muhokamasi;

jamoatchilik eshituvi;

jamoatchilik monitoringi;

jamoatchilik ekspertizasi;

jamoatchilik fikrini oʻrganish;

fuqarolarning oʻzini oʻzi boshqarish organlari tomonidan davlat organlari mansabdor shaxslarining hisobotlari va axborotini eshitish.

Jamoatchilik nazorati qonun hujjatlariga muvofiq boshqa shakllarda ham amalga oshirilishi mumkin.

**Oʻzbekiston Respublikasining “Prokuratura toʻgʻrisida”gi Oʻzbekiston Respublikasi Qonuniga oʻzgartishlar va qoʻshimchalar kiritish haqidagi Qonuni (29.08.2001-yildagi 257-II-son, Kuchga kirish sanasi 07.11.2001) ga koʻra**

**Prokuratura organlari oʻz faoliyatini quyidagi asosiy yoʻnalishlar boʻyicha amalga oshiradi:**

* vazirliklar, davlat qoʻmitalari, idoralar, fuqarolarning oʻzini oʻzi boshqarish organlari, jamoat birlashmalari, korxonalar, muassasalar, tashkilotlar, hokimlar va boshqa mansabdor shaxslar tomonidan qonunlarning ijro etilishi ustidan nazorat qilish;
* fuqaroning huquq hamda erkinliklarini taʼminlashga qaratilgan qonunlar ijrosi ustidan nazorat qilish;
* Oʻzbekiston Respublikasi Qurolli Kuchlarida, vazirliklar, davlat qoʻmitalari va idoralarining harbiy tuzilmalarida qonunlarga rioya etilishi ustidan nazorat qilish;
* tezkor-qidiruv faoliyatni, tergovga qadar tekshiruvni, surishtiruvni, dastlabki tergovni amalga oshiradigan organlar tomonidan qonunlarning ijro etilishi ustidan nazorat qilish hamda ularning jinoyatchilikka qarshi kurash borasidagi faoliyatini muvofiqlashtirish;
* jinoyatlar yuzasidan dastlabki tergov olib borish;
* sudlarda jinoyat ishlari koʻrib chiqilayotganda davlat ayblovini quvvatlash, sudlarda fuqarolik ishlarini, maʼmuriy huquqbuzarliklar toʻgʻrisidagi ishlarni hamda iqtisodiy nizolarni koʻrishda ishtirok etish, qonunlarga zid boʻlgan sud hujjatlariga protest keltirish;
* soliq intizomini mustahkamlashga, soliq, valyuta sohasidagi jinoyatlar va huquqbuzarliklarga qarshi kurashga, shuningdek davlatga yetkazilgan iqtisodiy zararni qoplashga qaratilgan qonunlarning ijro etilishi ustidan nazorat qilish;
* ushlab turilganlarni, qamoqqa olinganlarni saqlash joylarida, jinoiy jazolarni va jinoyat-huquqiy taʼsirning boshqa choralarini ijro etish chogʻida qonunlarga rioya etilishi ustidan nazorat qilish;
* qonun ijodkorligi faoliyatida hamda jamiyatda huquqiy madaniyatni yuksaltirish ishida ishtirok etish.

**Prokuror nazorati hujjatlarining turlari**

Protest, qaror, taqdimnoma, ariza va ogohlantiruv prokuror nazorati hujjatlaridir.

**Protest**

Qonunga zid boʻlgan hujjatga nisbatan protestni prokuror ana shu hujjatni qabul qilgan organga yoki yuqori turuvchi organga keltiradi. Mansabdor shaxsning noqonuniy qaroriga nisbatan ham xuddi shunday tartibda protest keltiriladi.

Protest kelib tushgan vaqtdan boshlab oʻn kunlik muddatdan kechiktirmay koʻrib chiqilishi shart. Qonunbuzarlikni darhol bartaraf etish talab qilingan alohida hollarda prokuror protestni koʻrib chiqishning qisqartirilgan muddatini belgilashga haqli. Protestni koʻrib chiqish natijalari toʻgʻrisida uch kunlik muddat ichida prokurorga yozma ravishda maʼlum qilinadi.

Protest kollegial organ tomonidan koʻrib chiqiladigan hollarda majlis kuni haqida prokurorga maʼlum qilinadi va u majlisda ishtirok etishga haqlidir.

Protest shu hujjatni qabul qilgan organ (mansabdor shaxs) yoki yuqori turuvchi organ (mansabdor shaxs) tomonidan rad etilganda, shuningdek protest qonunda belgilangan muddat ichida koʻrib chiqilmagan taqdirda, prokuror ana shu hujjatni gʻayriqonuniy deb eʼtirof etish toʻgʻrisidagi ariza bilan sudga murojaat etishga haqli. Sudga ariza protest rad etilganligi toʻgʻrisidagi xabar olingan paytdan boshlab yoki protestni koʻrib chiqish uchun qonunda belgilangan muddat oʻtganidan keyin bir oylik muddat ichida berilishi mumkin.

Prokuror tomonidan sudga ariza berilishi protest keltirilgan hujjatning amal qilishini ariza sudda koʻrib chiqilgunga qadar toʻxtatib qoʻyadi.

**Qaror**

Prokuror mansabdor shaxs yoki fuqaro tomonidan sodir etilgan qonun buzilishining xususiyatiga qarab jinoyat ishi, maʼmuriy yoki intizomiy javobgarlik toʻgʻrisida ish qoʻzgʻatish haqida qaror chiqaradi. Prokuror qonunda nazarda tutilgan boshqa hollarda ham qaror chiqaradi.

Maʼmuriy yoki intizomiy javobgarlik toʻgʻrisidagi ishni qoʻzgʻatish haqidagi prokurorning qarori kelib tushgan kundan boshlab oʻn besh kun ichida organ yoki mansabdor shaxs tomonidan koʻrib chiqilishi shart. Uni koʻrib chiqish natijalari haqida uch kunlik muddatda prokurorga yozma ravishda maʼlum qilinadi.

**Taqdimnoma**

Prokuror qonun buzilishi, uning kelib chiqish sabablari va bunga imkoniyat yaratib berayotgan shart-sharoitlarni bartaraf etish toʻgʻrisidagi taqdimnomani qonun buzilishini bartaraf etish vakolatlariga ega boʻlgan organga yoki mansabdor shaxsga kiritadi.

Taqdimnoma darhol koʻrib chiqilishi va koʻrilgan chora-tadbirlar toʻgʻrisida bir oylik muddat ichida prokurorga yozma ravishda maʼlum qilinishi lozim.

Taqdimnoma kollegial organ tomonidan koʻrib chiqiladigan hollarda majlis kuni haqida prokurorga maʼlum qilinadi va u majlisda ishtirok etishga haqlidir.

**Ariza**

Prokuror fuqarolar, yuridik shaxslar va davlatning huquqlari hamda qonuniy manfaatlarini himoya qilish uchun sudga ariza bilan murojaat qilish huquqiga ega.

Prokurorning arizasi sud tomonidan qonun hujjatlarida nazarda tutilgan tartibda koʻrib chiqiladi.

Prokuror arizasidan davlat boji olinmaydi.

**Ogohlantiruv**

Prokuror fuqarolarning qonun bilan qoʻriqlanadigan manfaatlariga, huquq va erkinliklariga, jamiyat hamda davlat manfaatlariga zarar yetkazishi mumkin boʻlgan gʻayriqonuniy xatti-harakatlar tayyorlanayotganligi xususida ishonchli maʼlumotlar mavjud boʻlganda huquqbuzarlikning oldini olish maqsadida mansabdor shaxslar va fuqarolarni qonunning buzilishiga yoʻl qoʻymaslik haqida yozma ravishda ogohlantiradi hamda huquqbuzarlik sodir etganlik uchun javobgarlikni tushuntiradi.

Ogohlantiruv toʻgʻrisida prokuror yuqori turuvchi organga (mansabdor shaxsga), shuningdek ogohlantiruv eʼlon qilingan shaxsning ish, oʻqish joyi boʻyicha ish beruvchiga (maʼmuriyatga) yoki yashash joyidagi fuqarolarning oʻzini oʻzi boshqarish organiga maʼlum qilishga haqli.

* ***Maʼmuriy yustitsiya nima?***

Maʼmuriy-yustitsiyaviy jarayonda, sud oʻzining ommaga doir hokimiyat chorasini, maʼmuriy organ esa oʻzining chorasini amalga oshiradi. Birinchisi maʼmuriy nizoda arbitr, soʻnggisi esa – oʻz harakatlari uchun javob beradigan maʼmuriy hokimiyat subyekti sifatida ishtirok etadi.

***Yodda tuting!***

**Maʼmuriyyustitsiya**davlatorganlarivamansabdorshaxslarjismoniyhamdayuridikshaxslaroʻrtasidadavlatboshqaruvimunosabatlaridankelibchiqadiganmaʼmuriy-huquqiynizolarnikoʻribchiqishvahaletishtizimidir.

Bugungi kundagi maʼmuriy yustitsiya Fransiyada XVIII asrning oxirlarida paydo boʻlgan edi. Uning yuzaga kelishida Sh.L.Monteskyening mashhur “hokimiyatlar taqsimlanishi nazariyasi” katta rol oʻynagan. Bu gʻoya 1799-yilda hokimiyat tepasida Napoleon Bonapart turgan paytda amalga oshirildi, yaʼni odil sudlovning maʼmuriy yustitsiya koʻrinishidagi yangi mustaqil tarmogʻi tashkil etildi.

* ***Maʼmuriy yustitsiyaning qanday oʻziga xos xususiyatlari mavjud?***

Maʼmuriy yustitsiya quyidagi oʻziga xos xususiyatlarga ega:

Birinchidan, maʼmuriy yustitsiya orqali boshqaruv munosabatlaridan kelib chiquvchi maʼmuriy-huquqiy nizolar hal qilinadi;

Ikkinchidan, maʼmuriy yustitsiyada maʼmuriy-huquqiy nizolar sudlov yoʻli bilan hal etiladi, yaʼni maʼmuriy yustitsiya maʼmuriy sudlovni taqozo qiladi;

Uchinchidan, fuqarolarning subyektiv huquqlarini huquqiy himoya qilish maʼmuriy yustitsiyaning asosiy maqsadi hisoblanadi. Aynan ushbu subyektiv huquqlarning buzilishi fakti maʼmuriy yustitsiyaning predmeti hisoblanadi;

Toʻrtinchidan, maʼmuriy yustitsiya organlari (maʼmuriy sudlar) hokimiyatning boshqa tarmoqlaridan, yaʼni qonun chiqaruvchi va ijro hokimiyati organlaridan mustaqil hisoblanadilar;

Beshinchidan, maʼmuriy yustitsiya orqali davlat boshqaruvi faoliyati ustidan maxsus sud kontroli oʻrnatiladi;

Oltinchidan, maʼmuriy yustitsiya uchun maxsus “maʼmuriy-yustitsiyaviy” munosabat subyektlarining mavjud boʻlishi xosdir (fuqarolar, davlat boshqaruvi organlari, mansabdor shaxslar va maxsus sud organlari);

Yettinchidan, maʼmuriy-huquqiy nizolar taraflarning tengligi taʼminlangan holda shikoyatlarni (yoki daʼvolarni) koʻrib chiqish asosida protsessual qoidalarga tayanib hal etiladi;

Ishni koʻrib chiqqan vakolatli organ (maʼmuriy sud) nizoning predmeti boʻlgan davlat boshqaruv akti yoki mansabdor shaxsning xatti-harakatini noqonuniy (qonuniy), asossiz (asosli) deb topish toʻgʻrisida qaror qabul qiladi.

* **Xorijiy mamlakatlarda maʼmuriy yustitsiyaning qanday shakllari mavjud?**

Maʼmuriy yustitsiyaning quyidagi shakllari mavjud:

1. Maʼmuriy yustitsiyaning umumiy sudlov shakli.Ushbu tizimning mohiyati shundaki, ijro hokimiyati ustidan sud kontroli umumiy yurisdiksiya sudlari tomonidan fuqarolik protsessual qoidalari asosida amalga oshiriladi.
2. Maʼmuriy yustitsiyaning maxsus sudlov shakli. Ushbu tizimda maʼmuriy sudlar ijro organlaridan ham, shuningdek sud organlaridan ham mustaqil hisoblanadi. Shuningdek, ushbu organlar davlatning yagona sud tizimiga kiruvchi toʻlaqonli sud organlari hisoblanadi. Shuningdek ular maxsus organ hisoblanib, faqat maʼmuriy-huquqiy nizolarnigina hal etadi.
3. Maʼmuriy yustitsiyaning kvazi sudlov shakli. Bunday tizimga koʻra maʼmuriy yustitsiya organlari ijro hokimiyati organlari tizimi tarkibida tashkil etiladi va sud organlaridan mustaqil hisoblanadi.

* **Maʼmuriy yustitsiyaning umumiy sudlov shakli**

BuyukBritaniya, AQSH, Avstraliya, Kanada, Hindiston, Belgiya, Daniya, NorvegiyavaYaponiya

Fransiya, Portugaliya vaGretsiya

* **Maʼmuriy yustitsiyaning kvazi sudlov shakli**
* **Maʼmuriy yustitsiyaning maxsus sudlov shakli**

Germaniya, Avstriya, Finlyandiya va Oʻzbekiston

*15-sxema*

* ***Bugungi kunda Oʻzbekistonda maʼmuriy sudlar faoliyati qanday huquqiy tartibga solinmoqda?***

Zamonaviy demokratik davlatlarda barchaning qonun oldida tengligi, shaxs manfaatlarining davlat manfaatlariga nisbatan ustuvorligi, davlatning inson va jamiyat farovonligi uchun xizmat qilish majburiyati davlat siyosatining mazmunini belgilab beruvchi asosiy tamoyillardan sanaladi. Oʻzbekiston Respublikasining Konstitutsiyasi 2-moddasida davlat xalq irodasini ifoda etib, uning manfaatlariga xizmat qilishi, davlat organlari va mansabdor shaxslarning jamiyat va fuqarolar oldida masʼulligi mustahkamlangan. Bu borada Oʻzbekiston Respublikasi Birinchi Prezidenti I.Karimov taʼkidlaganidek: “Inson va davlat oʻrtasidagi munosabatlarda inson manfaatlari ustuvor boʻlishi kerak. Davlat va davlat hokimiyatining barcha tarmoqlari oʻz faoliyatini inson huquqlarini himoya qilish va qoʻriqlash ishiga safarbar qilgandagina oʻz vazifasini toʻgʻri ado etgan hisoblanadi”. Mazkur konseptual gʻoyadan kelib chiqib, rivojlangan xorijiy davlatlar tajribasini chuqur oʻrgangan holda davlat boshqaruvida fuqarolarning huquq va erkinliklarini himoya qilish tizimini yanada takomillashtirish muhim ahamiyat kasb etadi.

Demokratik davlatlar singari Oʻzbekiston Respublikasi demokratik-huquqiy rivojining bugungi kundagi asosiy yoʻnalishi va tamoyillari negizida avvalo, inson huquqlari va erkinliklari, uning qonuniy manfaatlari hamda xalqning farovonligi mujassam. Asosiy Qonunimizning 44-moddasiga binoan har bir shaxsga oʻz huquq va erkinliklarini sud orqali himoya qilish, davlat organlari, mansabdor shaxslar, jamoat birlashmalarining gʻayriqonuniy xatti-harakatlari ustidan sudga shikoyat qilish huquqi kafolatlanadi. Shu nuqtayi nazardan, davlat boshqaruvida inson huquqlarini himoya qilish amaliyotini yanada takomillashtirish yoʻlida fuqarolarning huquq va erkinliklarini davlat organlari, mansabdor shaxslarning noqonuniy aktlari va xatti-harakatlari (harakatsizliklari)dan himoya qilishda maʼmuriy yustitsiyani yanada takomillashtirish muhim oʻrin tutadi.

Taraqqiyotning “oʻzbek modeli”iga asoslangan islohotlar samarasini yanada oshirish, davlat va jamiyatning har tomonlama va jadal rivojlanishi uchun shart-sharoitlar yaratish, mamlakatni modernizatsiya qilish hamda hayotning barcha sohalarini liberallashtirish boʻyicha ustuvor yoʻnalishlarni amalga oshirish maqsadida Oʻzbekiston Respublikasi Prezidentining 2017-yil 7-fevralda “Oʻzbekiston Respublikasini yanada rivojlantirish boʻyicha Harakatlar strategiyasi toʻgʻrisida”gi [Farmon](http://lex.uz/pages/getpage.aspx?lact_id=3050491)i qabul qilindi. Harakatlar strategiyasida fuqarolarning huquq va erkinliklarini ishonchli himoya qilish kafolatlarini kengaytirish, ularning odil sudlovga erishish darajasini, sud ish yurituvining samaradorligi va sifatini oshirish, nomzodlarni tanlash va sudyalik lavozimiga tayinlash tizimini yanada takomillashtirish sud-huquq sohasida amalga oshirilayotgan islohotlarning eng muhim yoʻnalishlari sifatida mustahkamlandi.

Oʻzbekiston Respublikasi Prezidentining 2017-yil   
21-fevraldagi “Oʻzbekiston Respublikasi sud tizimi tuzilmasini tubdan takomillashtirish va faoliyati samaradorligini oshirish chora-tadbirlari toʻgʻrisida”gi Farmonining qabul qilinishi Harakatlar strategiyasida nazarda tutilgan vazifalarni amalga oshirishda muhim qadam boʻlib, mazkur sohadagi davlat siyosatini sifat jihatidan yangi bosqichga koʻtardi.

Ayniqsa, Farmonda fuqarolar va tadbirkorlik subyektlarining huquqlari, erkinliklari, qonuniy manfaatlarining ishonchli sud himoyasini taʼminlash maqsadida ilgʻor xorijiy tajribani oʻrganish asosida maʼmuriy sudlarni tashkil etish boʻyicha belgilangan vazifa bu borada muhim qadam boʻldi. Oʻzbekiston Respublikasi Oliy sudi tizimida maʼmuriy ishlar boʻyicha sudlov hayʼatini tashkil etish, Qoraqalpogʻiston Respublikasi, viloyatlar, Toshkent shahar va tuman (shahar) maʼmuriy sudlari uchun 262 ta sudyalar shtat birligi ajratilishi belgilandi.

Bugungi kunda maʼmuriy sudlarda maʼmuriy nizolar Oʻzbekiston Respublikasining **Maʼmuriy sud ishlarini yuritish toʻgʻrisidagi kodeks** asosida koʻrib chiqilmoqda.

* ***Fuqarolik sudlov ish yurituvi bilan maʼmuriy sudlov ish yurituvini qanday farqli jihatlari mavjud?***

Maʼmuriy nizolarni koʻrib chiqishning fuqarolik protsessidan farqli jihatlariga alohida eʼtibor berish lozim.

1. Fuqarolik protsessida tomonlar sifatida ikki xususiy shaxs ishtirok etadi. Maʼmuriy nizoda esa fuqarolik protsessidan farqli ravishda taraflardan biri sifatida mansabdor shaxs (boshqaruv organi) boʻlib, u ishda xususiy shaxs emas balki maʼmuriy idoraning vakili sifatida ishtirok etadi[[1]](#footnote-2).

2. Davlat organi yoki mansabdor shaxsning harakati (harakatsizligi) yuzasidan sudga shikoyat bilan murojaat qilgan fuqaro nafaqat daʼvogar, balki ham ayblovchi, ham jabrlanuvchi sifatida ishda ishtirok etadi[[2]](#footnote-3).

3. Fuqarolik protsessida sudning qarori fuqarolik-huquqiy oqibatni keltirib chiqarsa (zararni qoplash, neustoykani undirish), maʼmuriy protsessda ish shikoyat predmeti boʻlgan boshqaruv aktini oʻzgartirish yoki uni bekor qilish bilan yakunlanadi[[3]](#footnote-4).

**MUSTAQIL TAYYORLANISH UCHUN VAZIFALAR**

**Quyidagi muammoli vaziyat(kazus) va nazariy savollarni mavzuga bogʻlagan holda tahlil qiling.**

**MUAMMOLI VAZIYAT(KAZUS)LAR**

**1-topshiriq**

Toshkent shahar Yakkasaroy tumanida istiqomot qiluvchi fuqaro M. Yakkasaroy tuman xokimiyatiga ariza bilan murojaat qilib, Toshkent shahar Yakkasaroy tumani, Quruvchilar mavzesi, 4-D uy, 9-xonadonni xususiylashtirib berishni soʻragan, Yakkasaroy tuman xokimiyati uning arizasini koʻrib chiqib 2016-yil 30-sentyabrda rad javobi bergan, rad etish uchun sabab qilib, Yakkasaroy tuman xokimligi javob xatida nizoli xonadonni xususiylashtirishda “Shodlik” M.F.Y.ning 19.07.2015-yildagi №3115 sonli maʼlumotnomasi va fuqarolik ishlari boʻyicha Yakkasaroy tumanlararo sudining 21.08.1997-yildagi hal qiluv qarori va kadastr xizmatining 13.09.2016-yildagi №134a-sonli maʼlumotnomasini taqdim qilganligini, ammo xonadonga kirib yashash huquqini beruvchi davlat orderi va uyda yashovchi shaxslarning qonunda belgilangan tartibda rasmiylashtirilgan roziligi taqdim etilmaganligi roʻkach qilingan. Arizachi M. oila aʼzolari bilan nizoli xonadonda 1997-yildan beri yashab kelayotganligini bildirib, Yakkasaroy tuman xokimiyati xatti-harakatlarini noqonuniy deb topishni va Yakkasaroy tuman xokimiyati zimmasiga Toshkent shahar Yakkasaroy tumani, Quruvchilar mavzesi, 4-D uy, 9-xonadonni arizachi M. nomiga xususiylashtirish majburiyatini yuklashni soʻrab sudga shikoyat qilgan.

**Mazkur holatga huquqiy baho bering.**

**2-topshiriq**

Fuqaro L. 2007-yil mart oyidan 2015-yil aprel oyiga qadar ichki ishlar tizimlarida turli lavozimlarda, oxirgi vaqtda Andijon viloyati Asaka tumani Ichki ishlar boʻlimi Jinoyat qidiruv va uyushgan jinoyatchilikka qarshi kurashish boʻlinmasi terrorizm va diniy ekstremizmga qarshi kurashish guruhi tezkor vakili lavozimida xizmat qilgan.

Andijon viloyati IIB 2015-yil 20-apreldagi №18 sh/t sonli buyrugʻi bilan “Oʻzbekiston Respublikasi ichki ishlar idoralarida xizmatni oʻtash haqidagi muvaqqat Nizom”ning 69-moddasiga asosan ishdan boʻshatilgan.

Shundan keyin u Oʻzbekiston Respublikasi IIV rahbariyatiga Ichki ishlar idoralariga qayta qabul qilishda amaliy yordam berishni soʻrab ariza bilan murojaat qilgan. Uning murojaatiga asosan Oʻzbekiston Respublikasi IIV Shaxsiy tarkib bilan ishlash xizmati boshligʻi birinchi oʻrinbosari tomonidan 2017-yil 17-noyabrdagi 3/Sh-58 sonli javob xati bilan uni ichki ishlar idoralari xizmatiga qayta qabul qilish maqsadga muvofiq emas deb topilgan. Shundan soʻng arizachi L. maʼmuriy sudga shikoyat qildi.

**Mazkur holatga huquqiy baho bering.**

**NAZARIY SAVOLLAR**

1. Maʼmuriy yustitsiya tushunchasini amaliy misollar asosida tushuntirib bering.
2. Maʼmuriy nizolarni hal etishning qonunchilik asosini tahlil qiling.
3. Xorijiy mamlakatlarda maʼmuriy yustitsiyaning qanday shakllari mavjud?

**8-MAVZU. “Ommaviy maʼmuriyat faoliyatida qonuniylik” MAVZUSI BOʻYICHA SEMINAR MASHGʻULOT TOPSHIRIQLARI**

***Quyidagi topshiriqlarni modul papkada koʻrsatilgan darsliklar, amaldagi qonun hujjatlari va boshqa manbalardan foydalanilgan holda tahlil qiling*:**

**MUAMMOLI VAZIYAT**

**1-kazus**

Fuqaro S.Umarov Chexiya Respublikasi Praga universitetining iqtisodiyot fakultetini bitirib, Oʻzbekiston Respublikasiga qaytdi va Oʻzbekiston Respublikasi Vazirlar Mahkamasi huzuridagi Oliy Attestatsiya Komissiyasiga murojaat qilib, taʼlim olganligi toʻgʻrisida xujjatni tan olish, nostrifikatsiya (ekvivalentligini roʻyxatga olish) qilish va tegishli xujjatni berishni soʻradi. Bunga javoban Oʻzbekiston Respublikasi Vazirlar Mahkamasi huzuridagi Oliy Attestatsiya Komissiyasi bu sohada masalalarni koʻrib chiqish vakolatiga ega emasligini va Oʻzbekiston Respublikasi Vazirlar Mahkamasi huzuridagi Davlat Test Markaziga murojaat qilish kerakligini tushuntirdi. Davlat Test Markazi uning arizasida diplom va ilovasi notarial tarjima qilinmaganligi sababli uning xujjatlarini qabul qilishni rad etdi. Fuqaro S.Umarov bunga eʼtiroz bildirib, biror bir xujjat yetishmasa, u arizachiga qaytarib berilishi kerak emas deb tushuntirdi.

***Vaziyatga huquqiy baho bering.***

***Ushbu muammoli vaziyatni hal etishda maʼmuriy nizolarni hal etishning maʼmuriy va sud tartibini tushuntirib bering.***

**2-kazus**

Toshkent harbiy okrug harbiy prokuraturasi fuqaro V. javobgar Toshkent shahar Yakkasaroy tuman chaqiruv komissiyasiga nisbatan tuman chaqiruv komissiyasining qarorini haqiqiy emas deb topish haqidagi daʼvo arizasi bilan murojaat qiladi. Toshkent shahar Yakkasaroy tuman mudofaa ishlari boʻlimida tashkil etilgan tuman chaqiruv komissiyasi tomonidan  
V. tibbiy koʻrikdan oʻtkazilib, harbiy xizmatga yaroqli deb topilgan. Shunga asosan fuqaro V.ni 26.04.2015-yilda safarbarlik chaqiruv rezervi xizmatiga olish haqida qaror qabul qilingan. Murojaatga koʻra qaror amaldagi qonun hujjatlari talablari buzilgan holda qabul qilingan. Yaʼni V. oliy taʼlim muassasasida tahsil olayotgan boʻlib, bu holat tuman komissiyasi tomonidan eʼtiborga olinmagan. Shu sababli fuqaro V. Toshkent shahar Yakkasaroy tuman chaqiruv komissiyasining 26.04.2015-yildagi qarorining 39/26 bandini haqiqiy emas deb topishni soʻrab sudga murojaat qilgan.

***Vaziyatga huquqiy baho bering.***

***Ushbu muammoli vaziyatni bugungi kundagi maʼmuriy sud amaliyoti bilan bogʻlab tahlil qiling.***

**3-kazus**

Fuqaro U.Mahmudovga arizasiga binoan Toshkent viloyati Kalinin tuman “Qorasuv” sovxozi profsoyuzi qoʻmitasi yigʻilishining 26.09.1987-yildagi 12-sonli bayonnomasi va Xonabod qishloq xalk deputatlari kengashining 8-sonli qaroriga asosan uy-joy qurish uchun “Qorasuv” sovxozi hududidan 0,06 gyektar yer uchastkasi ajratib berildi.

Biroq, Toshkent shahar hokimining “Toshkent aeroporti atrofida taʼmirlash, obodonlashtirish, avtoturargohlar tashkil qilish va buzilish ishlarini olib borish” haqidagi 30.12.2010-yildagi 750-sonli qaroriga asosan yuqorida koʻrsatilgan yer uchastkasi joylashgan hudud buzilish hududiga tushdi va shu sababli ushbu yer uchastkasida qurilish ishlari olib borilmadi. U.Mahmudovga Sergeli tuman hokimiyatiga murojaat qilganida hokimiyat mansabdor shaxslari arizachiga davlat ehtiyoji uchun olib qoʻyilayotgan yer uchastkasi evaziga boshqa yer berish masalasi ushbu hududda buzilish ishlari amalga oshirilayotgan vaqtda koʻrib chiqilishi haqida maʼlum qilindi.

U.Mahmudov ayni vaqtda farzandlari uchun qoʻshimcha turar joy qurib berishga muhtojligini, lekin hokimiyat mansabdor shaxslarining harakatsizligi sababli yer uchastkasini ololmayotganligini koʻrsatib, shikoyat arizasini qanoatlantirishni, hokimiyatning arizachigi yer ajratish talabini rad etish koʻrinishidagi harakatini noqonuniy deb topishni va hokimiyat zimmasiga davlat ehtiyojlari uchun olib qoʻyilayotgan 0,06 gyektar yer uchastkasiga mutanosib boshqa yer uchastkasi ajratib berish majburiyatini yuklashni soʻrab sudga shikoyat qilgan.

***Vaziyatga huquqiy baho bering.***

***Ushbu muammoli vaziyatni bugungi kundagi maʼmuriy sud amaliyoti bilan bogʻlab tahlil qiling.***

**8-MAVZU. “Ommaviy maʼmuriyat faoliyatida qonuniylik” MAVZUSI BOʻYICHA SEMINAR MASHGʻULOT TOPSHIRIQLARI**

***Quyidagi topshiriqlarni modul papkada koʻrsatilgan darsliklar, amaldagi qonun hujjatlari va boshqa manbalardan foydalanilgan holda tahlil qiling*:**

**NAZARIY SAVOLLAR**

1. Ommaviy maʼmuriyat faoliyati yuzasidan suddan tashqari kontrol kilishning ahamiyati nimada namoyon boʻladi?
2. Ommaviy maʼmuriyat faoliyati yuzasidan suddan tashqari kontrol kilishning koʻrinishlarini sanab bering.
3. Parlament nazorati nima?
4. Parlament nazorati shakllarini tavsiflab bering.
5. Maʼmuriy kontrol nima?
6. Jamoatchilik nazorati nima?
7. Jamoatchilik nazorati shakllarini tavsiflab bering.
8. Ombudsmanning huquqiy maqomini tavsiflab bering.
9. Hisob palatasining huquqiy maqomini tavsiflab bering.
10. Prokuror nazoratining asosiy yoʻnalishlarini tavsiflab bering.

**8-MAVZU. “Ommaviy maʼmuriyat faoliyatida qonuniylik” MAVZUSI BOʻYICHA TEST SAVOLLARI**

1. **Maʼmuriy shikoyat predmetiga quyidagilarni qaychi biri kirmaydi?**

a) maʼmuriy hujjat

b) protsessual hujjatlar

s) maʼmuriy harakatlar

d) sud hukmi

1. **Maʼmuriy shikoyatni olgan maʼmuriy organ u kelib tushgan paytdan eʼtiboran necha ish kuni ichida maʼmuriy shikoyatni yuqori turuvchi organga yoki ushbu maʼmuriy shikoyatni koʻrib chiqishga vakolatli boʻlgan boshqa maʼmuriy organga maʼmuriy ish bilan birga yuboradi?**

a) 3

b) 4

s) 5

d) 1

1. **Manfaatdor shaxs maʼmuriy hujjat ustidan berilgan maʼmuriy shikoyatni maʼmuriy tartibda koʻrib chiqish natijalaridan norozi boʻlgan yoki yuqori turuvchi maʼmuriy organ mavjud boʻlmagan taqdirda, maʼmuriy hujjat ustidan qayerga shikoyat qilishga haqli?**

a) Sudga

b) Yuqori turuvchi organga

s) Mansabdor shaxsga

d) Oliy sudga

1. **Agar qonunda boshqacha qoida nazarda tutilmagan boʻlsa, maʼmuriy shikoyat maʼmuriy hujjat, protsessual hujjat toʻgʻrisida tegishli tarzda xabardor qilingan paytdan yoki manfaatdor shaxsga maʼmuriy harakat haqida maʼlum boʻlgan paytdan eʼtiboran necha kundan kechiktirmay berilishi mumkin?**

a) 30

b) 15

s) 10

d) 5

1. **Agar qonunda boshqacha qoida nazarda tutilmagan boʻlsa, yuqori turuvchi maʼmuriy organ yoki boshqa vakolatli organ maʼmuriy shikoyat boʻyicha necha ish kuni ichida qaror qabul qilishi shart?**

a) 30

b) 20

s) 15

d) 10

1. **Parlament nazorati shakllari nimalardan iborat?**

a) Davlat byudjeti ijrosining borishini koʻrib chiqish;

a) Oʻzbekiston Respublikasi Vazirlar Mahkamasining mamlakat

d) ijtimoiy-iqtisodiy hayotining eng muhim masalalari yuzasidan har yilgi maʼruzasini koʻrib chiqish;

s) Vazirlar Mahkamasining Oʻzbekiston Respublikasi Prezidentining Oʻzbekiston Respublikasi Oliy Majlisiga Murojaatnomasidan kelib chiqadigan, tegishli yilga moʻljallangan davlat dasturi bajarilishining borishi toʻgʻrisidagi hisobotini koʻrib chiqish;

**7. Jamoatchilik nazorati subyektlari notoʻgʻri koʻrsatilgan javobni toping?**

a) Oʻzbekiston Respublikasi fuqarolari;

b) Chet el fuqarolari;

s) fuqarolarning oʻzini oʻzi boshqarish organlari,

d) qonun hujjatlarida belgilangan tartibda roʻyxatga olingan nodavlat notijorat tashkilotlari;

**8) Jamoatchilik nazorati obyektlari notoʻgʻri koʻrsatilgan javobni toping?**

a) qabul qilinayotgan normativ-huquqiy hujjatlarda, qarorlarda, shuningdek rivojlanish davlat, tarmoq va hududiy dasturlarida jamoatchilik manfaatlarini, jamoatchilik fikrini hisobga olishga boʻlgan faoliyat;

b) fuqarolarning, yuridik shaxslarning huquqlari va qonuniy manfaatlarini, jamiyat manfaatlarini himoya qilish sohasidagi qonun hujjatlari talablarining ijro etilishini taʼminlashga boʻlgan faoliyat;

s) oʻz zimmasiga yuklatilgan, ijtimoiy va jamoatchilik manfaatlariga daxldor boʻlgan vazifalar va funksiyalarni bajarishga;

davlat xizmatlarini koʻrsatishga boʻlgan faoliyat;

d) ijtimoiy sheriklik doirasida amalga oshiriladigan bitimlar, shartnomalar, loyihalar va dasturlarni bajarishga doir faoliyati;

**9. Jamoatchilik nazoratining shakllari toʻgʻri koʻrsatilgan javobni koʻrsating?**

a) davlat organlariga murojaatlar va soʻrovlar;

b) davlat organlarining ochiq hayʼat majlislarida ishtirok etish;

s) jamoatchilik muhokamasi;

d) barcha javoblar toʻgʻri

**10. Xorijiy mamlakatlarda maʼmuriy yustitsiya shakllari toʻgʻri koʻrsatilgan javobni koʻrsating?**

a) barcha javoblar toʻgʻri

b) umumiy

s) maxsus

d) kvazi

1. UsanovV.Ye. Institutadministrativnoyyustitsii v sistemeadministrativnogoprava: Diss....kand. yurid. nauk. – M., 1999. – S. 57. [↑](#footnote-ref-2)
2. StarilovYu.N. Administrativnayayustitsiya. Problemыteorii. – Voronej, 1998. – S. 97. [↑](#footnote-ref-3)
3. UsanovV.Ye. Institutadministrativnoyyustitsii v sistemeadministrativnogoprava: Diss....kand. yurid. nauk. – M., 1999. – S. 72. [↑](#footnote-ref-4)